NORAKSTS

|  |  |
| --- | --- |
| 23.07.2020. | Nr.13/9 |

###### GROZĪJUMI JELGAVAS PILSĒTAS DOMES 2020.GADA 27.FEBRUĀRA LĒMUMĀ NR.3/3 “JELGAVAS PILSĒTAS PAŠVALDĪBAS IESTĀDES “JELGAVAS IZGLĪTĪBAS PĀRVALDE” UN JELGAVAS PILSĒTAS PAŠVALDĪBAS IZGLĪTĪBAS IESTĀŽU MAKSAS PAKALPOJUMU CENRĀŽA APSTIPRINĀŠANA”

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET – 2** (G.Kurlovičs, A.Rublis), **ATTURAS – 1** (L.Zīverts),

Saskaņā ar likuma „Par pašvaldībām” 15.panta pirmās daļas 4.punktu, 21.panta pirmās daļas 14.punkta “g” apakšpunktu un Jelgavas pilsētas domes 2020.gada 18.jūnija lēmumu Nr.11/4 “Noteikumu “Par personalizētās viedkartes noformēšanas, izsniegšanas, lietošanas un deaktivizēšanas vai anulēšanas kārtību Jelgavas pilsētās pašvaldībā” apstiprināšana”,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2020.gada 27.februāra lēmuma Nr.3/3 “Jelgavas pilsētas pašvaldības iestādes “Jelgavas izglītības pārvalde” un Jelgavas pilsētas pašvaldības izglītības iestāžu maksas pakalpojumu cenrāža apstiprināšana” pielikumā (turpmāk – cenrādis) šādus grozījumus:

1. Papildināt cenrādi ar 1.7. un 2.13.apakšpunktu šādā redakcijā:

|  |  |  |  |  |
| --- | --- | --- | --- | --- |
| 1.7. | Viedkartes “Jelgavas pilsētas iedzīvotāja karte” atkārtota noformēšana un izsniegšana | 1 viedkarte | 6,05 |  |
| 2.13. | Viedkartes “Jelgavas pilsētas skolēna apliecība” atkārtota noformēšana un izsniegšana | 1 viedkarte | 6,05 |  |

1. Aizstāt cenrāža 2.1. un 6.punktā vārdus “Jelgavas bērnu un jauniešu centrs “Junda”” ar vārdiem “Jaunrades nams “Junda””.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā